د ایران صدر وایي د امیني مرګ ټول ایرانیان غمجن کړي خو په ملک کې به ګډوډی نه زغمي
صدر رییسي د ایران حکومتي ټېلې وژن ته په مرکه کې وویل د امیني مرګ هر څوک غمجن کړي دي خو انتشار د قبلولو وړ نه دی. هغه وویل د ولس تحفظ د حکومت سره کرښه ده او هېڅ چا ته به اجازت ورنکړی شي چې د اړي ګړي د لارې د معاشرې امن خراب کړي
واشنګټن — د ایران پولیس په ولکه کې د مهسا امیني د مرګ په اړه د ایران صدر ابراهیم ريیسي ویلي د امیني مرګ ټول ایرانیان غمجن کړي دي او د په ملک کې به ګډوډي نه زغمي. امیني پولیس په دې الزام نیولي وه چې حجاب يې سم نه و اغوستی. د پولیس په ولکه کې د امیني نه مرګ په سر په ایران کې د تشدد نه ډک احتجاجونه راپارېدلي دي او سرکاري مطبوعاتو په مظاهرو کې د 40 نه زیاتو کسانو د وژل کېدو خبرونه ورکړي دي. د رویټرز خبري ادارې ترمخه، صدر رییسي د ایران حکومتي ټېلې وژن ته په مرکه کې وویل د امیني مرګ هر څوک غمجن کړي دي خو انتشار د قبلولو وړ نه دی. هغه وویل د ولس تحفظ د حکومت سره کرښه ده او هېڅ چا ته به اجازت ورنکړی شي چې د اړي ګړي د لارې د معاشرې امن خراب کړي. د انساني حقونو تنظیمونو د مظاهره کونکو په ضد د ایران د ګامونونو غندنه کړې ده. د ایران ترڅنګ په نورو ملکونو کې هم د ایران د احتجاج کوونکو په حمایت کې مظاهرې شوي دي. د طالبانو د قدغنونو سره مخامخ د 20 نه زیاتو افغان مېرمنو هم په کابل کې د زیارت، پنجشنبې، په ورځ د ایراني مظاهره چیانو په حمایت کې احتجاج وکړو. د وي او ای اشا څانګې د خبریال ترمخه، په کابل کې د ایران د سفارتخانې سره نژدې احتجاج کونکي افغان مېرمنې د منتشر کولو دپاره طالب عسکرو هوايي ډزې وکړې. روېټرز خبري اداره وايي په ایران کې په مظاهرو کې خلکو د وژنې او د امیني ځواکونو د سختو اقداماتو باوجود په سوشل ميډیا وډیوز ښښي چې احتجاجونه دوام لري او برخه وال پکې د "امر مرده باد" نعرې کوي. روېټرز وايي د سېپټمبر په 13 نېټه د امیني د مرګ وروسته د ایران د 80 نه زیاتو ښارونو کې احتجاجونه شوي دي. صدر ريييسي وویل د امیني د مرګ په اړه یې د تحقیقاتو امر کړی دی او رپورټ به يې په اینده څو ورځو کې مخې ته راشي. رویټرز وايي د ایران تر ټولو لوی روحاني مشر ایت الله علي خامنايي تر اوسه پورې په ملک کې کېدونکو احتجاجونو په اړه څه نه دي ویلي. صدر ریيسي د ایران د امنیتي ځواکونو ستاینه وکړه او ویې وېل امنیتي عسکر د خپل ژوند په قربانۍ د ملک دفاع کوي. یادونه: د دې خبر معلومات د رویټرز خبري ادارې نه اخیستل شوي دي